Працягнулі падымаць градус весялосьці з гуртом Znich, які на Калядным зладзіў натуральнае рэаліці-шоў. Як паведаміў Алесь Таболіч, урыўкі запісаў гэтага выступу трапяць у новы кліп гурта, і таму ўсім прысутным варта было падняць рукі ўгору. А мы і ня супраць. Ня ведаю, як атрымаецца ў кліпе, але жыўцом выглядала даволі эфектна. Я натхнілася і палезла ў сёркл-піт. Карыстаючыся выпадкам, адзначу, што апошнія працы Znich, а менавіта ЕР “Слова зямлі”, атрымаліся вельмі жывымі ды дынамічнымі. І беларускую паэтычную класіку вывучыць цяпер куды прасьцей, дастаткова патрапіць на выступ гурта. Нягледзячы на сталы ўзрост, Znich адкрывае для сябе і слухачоў новыя гарызонты, пацьвярджэньнем таму зьяўляецца будучы ўдзел гурта ў французскім Ragnard Rock Fest.